- 311 — 



Borris Hede har den formentlig for nogle Aar siden dækket mange 

 Tønder Land efter en Hedebrand i 1893, men er nu saa godt som 

 udryddet af den paa ny indvandrende Lyng. Den er ligesom 

 Lecidea uliginosa en typisk Surbundsplante, der ved sit smukke, 

 karakteristiske Ydre tiltrækker Opmærksomheden. Thallus er oftest 

 hvidgraat og mangler Intercellulærrum, (Værn mod stærk For- 

 dampning); Barklaget er ikke stærkt udviklet og gaar jævnt over 

 i Marvlaget. I dens nedre, i Jorden nedsænkede Vævpartier findes 

 Masser af Humusklumper indesluttede sammen med let kendelige 

 Plantestumper ; desuden findes her ogsaa tilfældige fremmede Alger 

 indesluttede. 



Buellia scabrosa Ach. (Skorpeformet). Om dens anatomiske 

 Bygning hersker der Strid, idet nogle Forfattere anser den for et 

 Sphyridium byssoides-Thallus med en derpaa snyltende Buellia. 



Bacidia citrinella Ach. (Skorpeliken) , er hidtil kun fundet et 

 Par Steder. Thallus gulfarvet. Barklaget lidet udviklet. 



Bilimbia sabuletorum sbsp. melæna (Nyl.) Ach., ligner i anatomisk 

 Bygning i høj Grad de andre Jordlikener. Løvet er sort; dens 

 Udbredelsesforhold lidet kendte. 



Peltigera canina L. Findes mest i Selskab med Mosser i 

 Heden. I anatomisk Bygning ligner den meget Peltigera aphthosa. 



Peltigera aphthosa L. (Jdbredning som foregaaende Art, men 

 sjældnere. Thallus meget svampet, med store Intercellulærrum og 

 med farvede (brunsorte) Rhiziner paa Undersiden. Den er udstyret 

 med Gephalodier. 



Jeg har nu kort omtalt de enkelte Arter af Jordlikener fra 

 Heden; ikke i alle Tilfælde har jeg kunnet detaillere Beskrivelsen 

 af de Naturforhold, hvorunder den enkelte Art forekommer; i de 

 færreste Tilfælde findes der nøjagtige Iagttagelser over saadanne 

 Forhold — og løse Skøn desangaaende har jeg ikke villet give. — 

 Men Detailler vil der kunne findes; her har jeg imidlertid hoved- 

 sagelig fastslaaet de store Hovedlinjer i Skildringen af Likenernes 

 Forekomst: Den høje, tætte Lynghede er ofte likenfri; den aabne, 

 tuede huser Likenerne i Mellemrummene mellem Buskene, og det 

 saaledes at Rensdyrlav fylder næsten hele Pladsen, naar Heden er 

 nogenlunde lav og fugtig, medens den vantrives paa tørre Bakker, 

 hvor Sneen om Vinteren kun ligger kort Tid og hvor Lyngen staar 

 mere spredt. Skorpelikener lever dels paa saadanne Bakker, der 

 er for tørre til at Lyng og Rensdyrlav kan dække dem med et 

 tæt Tæppe, altsaa der, hvor de ikke har Konkurrenter, — dels 



